আব্দুস শাকুর

মুফতি আব্দুল শাকুর (১ জানুয়ারি ১৯৬৮ – ১৫ এপ্রিল ২০২৩) ছিলেন একজন পাকিস্তানি রাজনীতিবিদ যিনি ২০২২ থেকে ২০২৩ পর্যন্ত ধর্ম বিষয়ক ও আন্তঃধর্মীয় সম্প্রীতি মন্ত্রী হিসেবে দায়িত্ব পালন করেছেন। তিনি ২০১৮ থেকে ২০২৩ পর্যন্ত পাকিস্তানের জাতীয় পরিষদের সদস্য ছিলেন।

 প্রাথমিক ও ব্যক্তিগত জীবন 
আব্দুল শাকুর ১৯৬৮ সালের ১ জানুয়ারি খাইবার পাখতুনখোয়ার লাক্কি মারওয়াতের তাজিখেল গ্রামে জন্মগ্রহণ করেন। মাদ্রাসা দারা পিজোতে তার ধর্মীয় শিক্ষা শুরু, পরবর্তীতে ১৯৯১ সালে হায়দ্রাবাদের শাহ ওয়ালিউল্লাহ বিশ্ববিদ্যালয় থেকে দর্শনশাস্ত্রে স্নাতকোত্তর এবং ১৯৯৩ সালে দারুল উলুম হাক্কানিয়া থেকে ইসলামিক স্টাডিজে স্নাতকোত্তর ডিগ্রি অর্জন করেন। ২০০২ সালে, তিনি পেশোয়ারে অবস্থিত একটি জামে মসজিদের খতিব বা বক্তা হন।

তিনি দুবার বিয়ে করেছিলেন, প্রথম স্ত্রীর গর্ভে দুটি কন্যা এবং দ্বিতীয় স্ত্রীর গর্ভে একটি পুত্র সন্তান রয়েছে।

 শিক্ষাজীবন 
আব্দুল শাকুর প্রায় ২০ বছর পেশোয়ারের দারুল উলুম ই সিরাজুল ইসলামে দর্শন, যুক্তিবিদ্যা, আইনশাস্ত্র, হাদিস, তাফসীর এবং ফতোয়ার মতো বিভিন্ন বিষয়ে শিক্ষকতা করেছেন।

 রাজনৈতিক জীবন 
আব্দুল শাকুর চতুর্থ শ্রেণিতে থাকাকালীন বান্নু ও লাক্কি মারওয়াত থেকে জমিয়ত উলামায়ে ইসলাম (এফ)-এর ছাত্র সংগঠনের তহসিল সভাপতি নির্বাচিত হন এবং পরবর্তীতে জেUI-এফের উপজাতীয় এলাকার ‘আমির’ ও ফজল-উর-রেহমানের বিশেষ উপদেষ্টা হন।

তিনি ২০১৮ সালের পাকিস্তানের সাধারণ নির্বাচনে মুত্তাহিদা মজলিস-ই-আমাল (এমএমএ)-এর প্রার্থী হিসেবে NA-৫১ (উপজাতীয় এলাকা-XII) নির্বাচনী এলাকা থেকে পাকিস্তানের জাতীয় পরিষদে নির্বাচিত হন। তিনি ২১,৮৯৬ ভোট পান এবং কায়সার জামালকে পরাজিত করেন।

 পুরস্কার ও সম্মাননা 

 হিলাল-ই-ইমতিয়াজ (২০২৩; মরণোত্তর)

 মৃত্যু 
আব্দুল শাকুর ২০২৩ সালের ১৫ এপ্রিল ইসলামাবাদে এক সড়ক দুর্ঘটনায় মারা যান। পুলিশের মতে, আব্দুল শাকুর গাড়ি চালাচ্ছিলেন যখন অন্য একটি গাড়ি তার গাড়ির চালকের পাশে ধাক্কা মারে। তাকে দ্রুত পলিক্লিনিক হাসপাতালে নিয়ে যাওয়া হয়, যেখানে অভ্যন্তরীণ রক্তক্ষরণে তার মৃত্যু হয়। অন্য গাড়িতে থাকা পাঁচজনকে গ্রেপ্তার করা হয়েছে।

 তথ্যসূত্র 

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:মুত্তাহিদা মজলিস-এ-অমলের এমএনএ
বিষয়শ্রেণী:পাকিস্তান জাতীয় পরিষদ সদস্য ২০১৮-২০২৩
বিষয়শ্রেণী:পাকিস্তানি রাজনীতিবিদ
বিষয়শ্রেণী:দেওবন্দি ব্যক্তি
বিষয়শ্রেণী:২০শ শতাব্দীতে জন্ম
বিষয়শ্রেণী:২০২৩-এ মৃত্যু
বিষয়শ্রেণী:পাকিস্তানে সড়ক দুর্ঘটনায় মৃত্যু
বিষয়শ্রেণী:লাকি মারওয়াত জেলার ব্যক্তি
বিষয়শ্রেণী:দারুল উলুম হাক্কানিয়ার প্রাক্তন শিক্ষার্থী
বিষয়শ্রেণী:পশতুন রাজনীতিবিদ
বিষয়শ্রেণী:১৯৬৮-এ জন্ম